stanford-oval/wikipedia huggingface dataset:
บีกินเนอร์
ฉบับบีเอ็นเคโฟร์ตีเอต

"บีกินเนอร์" เป็นซิงเกิลที่ 6 ของบีเอ็นเคโฟร์ตีเอต โดยมีเพลงรอง 2 เพลง ประกอบด้วย เพลง "Kimi no Koto ga Suki Dakara (ก็เพราะว่าชอบเธอ)" และ "Let U Go (Ost. Where We Belong)" ในการเลือกเซ็มบัตสึของเพลง "Beginner" และเพลง "Kimi no Koto ga Suki Dakara (ก็เพราะว่าชอบเธอ)" จะมาจากการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 โดยวงได้ประกาศชื่อซิงเกิลอย่างเป็นทางการเมื่อวันที่ 17 กุมภาพันธ์ พ.ศ. 2562 หลังงานจับมือ BNK48 4th Single Kimi wa Melody Handshake Event ซึ่งเปิดให้สั่งซื้อซีดีล่วงหน้าวันที่ 3 มีนาคม – 2 เมษายน พ.ศ. 2562 ผ่านเว็บไซต์ Shopee และได้มีการเปิดตัวเพลง "บีกินเนอร์" และเพลง "ก็เพราะว่าชอบเธอ" อย่างเป็นทางการครั้งแรกในคอนเสิร์ต BNK48 Thank you and The Beginner วันที่ 2 มีนาคม ปีเดียวกัน ณ ลานฮาร์ทร็อคคาเฟ่ สยามสแควร์
ฉบับบีเอ็นเคโฟร์ตีเอต > รายชื่อเพลง

เนื้อเพลงทั้งหมดประพันธ์โดยยาซูชิ อากิโมโตะ (ต้นฉบับภาษาญี่ปุ่น) (ยกเว้นเพลง Let U Go)
| ลำดับ | ชื่อเพลง | ทำนอง | คำร้องภาษาไทย | ยาว |
| --- | --- | --- | --- | --- |
| 1. | "Beginner (บีกินเนอร์)" (เวอร์ชันคัฟเวอร์ของ "AKB48 - Beginner") | Yoshimasa Inoue | พงศ์จักร พิษฐานพร | 3:58 |
| 2. | "Kimi no Koto ga Suki Dakara (ก็เพราะว่าชอบเธอ)" (เวอร์ชันคัฟเวอร์ของ "AKB48 - Kimi no Koto ga Suki Dakara") | Tetsuro Oda | ประภพ ชมถาวร | 4:06 |
| 3. | "Let U Go (Ost. Where We Belong)" | คงเดช จาตุรันต์รัศมี | คงเดช จาตุรันต์รัศมี | 3:38 |
| 4. | "Beginner (บีกินเนอร์) (off vocal ver.)" |   |   | 3:58 |
| 5. | "Kimi no Koto ga Suki Dakara (ก็เพราะว่าชอบเธอ) (off vocal ver.)" |   |   | 4:06 |
| 6. | "Let U Go (Ost. Where We Belong) (off vocal ver.)" |   |   | 3:38 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 23:24 |
ฉบับบีเอ็นเคโฟร์ตีเอต > สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต > สมาชิก > "Beginner (บีกินเนอร์)"

ทีมบีทรี : เฌอปราง อารีย์กุล, กุลจิราณัฐ อินทรศิลป์, เจนนิษฐ์ โอ่ประเสริฐ, ณัฐรุจา ชุติวรรณโสภณ, วรัทยา ดีสมเลิศ, ปณิศา ศรีละเลิง, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, กานต์ธีรา วัชรทัศนกุล, พัศชนันท์ เจียจิรโชติ, ปัญสิกรณ์ ติยะกร, จิรดาภา อินทจักร, อิสราภา ธวัชภักดี
เค็งคิวเซย์ : ดุสิตา กิติสาระกุลชัย, วีรยา จาง
ฉบับบีเอ็นเคโฟร์ตีเอต > สมาชิก > "Kimi no Koto ga Suki Dakara (ก็เพราะว่าชอบเธอ)"

ทีมบีทรี : รินะ อิซึตะ, ณปภัช วรพฤทธานนท์, สุชญา แสนโคต, วฑูศิริ ภูวปัญญาสิริ, มิโอริ โอคุโบะ, พิชญาภา นาถา, สวิชญา ขจรรุ่งศิลป์
เค็งคิวเซย์ : จณิสตา ตันศิริ, ณัฐทิชา จันทรวารีเลขา, เพลินพิชญา โกมลารชุน, มณิภา รู้ปัญญา, รชยา ทัพพ์คุณานนต์, นันท์นภัส เลิศนามเชิดสกุล, มนัญญา เกาะจู, ณัชชา กฤษฎาสิมะ, สิริการย์ ชินวัชร์สุวรรณ
ฉบับบีเอ็นเคโฟร์ตีเอต > สมาชิก > "Let U Go (Ost. Where We Belong ที่ตรงนั้น มีฉันหรือเปล่า)"

ทีมบีทรี : เจนนิษฐ์ โอ่ประเสริฐ, แพรวา สุธรรมพงษ์
แหล่งข้อมูลอื่น

ข้อมูลจากเว็บไซต์ KING RECORDS
Limited Edition Type-A
Regular Edition Type-A
Limited Edition Type-B
Regular Edition Type-B
Theatre Edition
บูม! ไทยแลนด์

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| บูม! ไทยแลนด์ |
| --- | --- |
ภาพสัญลักษณ์รายการ "บูม! ไทยแลนด์"
ประเภท: เกมโชว์, ควิซโชว์
พัฒนาโดย: เนกซ์สเตจ
พิธีกร: เริงฤทธิ์ แมคอินทอช
ประเทศแหล่งกำเนิด:  ไทย
ภาษาต้นฉบับ: ภาษาไทย
จำนวนฤดูกาล: 1
จำนวนตอน: 32
การผลิต
สถานที่ถ่ายทำ: เนกซ์สเตจสตูดิโอ
กล้อง: Multi-Camera
ความยาวตอน: 40 นาที
บริษัทผู้ผลิต:   เคเชทมีเดียกรุ๊ป (เจ้าของลิขลิทธิ์รายการจากประเทศอิสราเอล)  เนกซ์สเตจ 
ออกอากาศ
เครือข่าย: สถานีโทรทัศน์ช่อง 9 เอ็มคอตเอชดี (ทีวีดิจิทัลช่อง 30)
ออกอากาศ: 4 กุมภาพันธ์ พ.ศ. 2560 – 3 มิถุนายน พ.ศ. 2560
บูม! ไทยแลนด์ (อังกฤษ: BOOM! Thailand) เป็นรายการโทรทัศน์ประเภทเกมโชว์แนวควิซโชว์แข่งขันการตอบคำถามแบบปรนัยเพื่อชิงเงินรางวัล จุดเด่นของรายการคือลูกระเบิดเวลาจำลองขนาดใหญ่ที่มีเส้นชนวนระเบิดหลายสีและหลายเส้น ที่เป็นตัวแทนของคำตอบที่เป็นตัวเลือกในคำถามแต่ละข้อ โดยจะให้ผู้เข้าแข่งขันเลือกใช้คีมตัดเส้นชนวนระเบิดที่สัมพันธ์กับคำตอบที่ถูกต้องในคำถามข้อนั้น ๆ เท่านั้น ผลิตรายการโดยบริษัท เนกซ์ สเตจ จำกัด (มหาชน) ซึ่งได้ซื้อลิขสิทธิ์รูปแบบของรายการ "BOOM" ซึ่งเป็นลิขสิทธิ์ของบริษัท เคเชทมีเดียกรุ๊ป จำกัด (อังกฤษ: Keshet Media Group) จากประเทศอิสราเอล นำมาทำเป็นรูปแบบรายการของประเทศไทย เริ่มออกอากาศครั้งแรกเมื่อวันที่ 4 กุมภาพันธ์ พ.ศ. 2560 จนถึงเทปสุดท้ายเมื่อวันที่ 3 มิถุนายน พ.ศ. 2560 โดยออกอากาศทุกวันเสาร์ – วันอาทิตย์ เวลา 18:20 – 19:00 น. ทางสถานีโทรทัศน์ช่อง 9 เอ็มคอตเอชดี (ทีวีดิจิทัลช่อง 30) ดำเนินรายการโดย เริงฤทธิ์ แมคอินทอช (วิลลี่ แมคอินทอช) ปัจจุบันยุติการออกอากาศแล้ว
รูปแบบและกติกาของรายการ > รอบแข่งขัน

ในแต่ละเกม ทีมผู้เข้าแข่งขัน 3 คนจะต้องกู้ระเบิดเวลา 6 ลูก โดยในระเบิดแต่ละลูกจะมีคำถามและเงินรางวัลติดไว้ และเส้นชนวนระเบิดแต่ละสีจะมีคำตอบที่สัมพันธ์กันอยู่ โดยแต่ละคำถามจะมีหมวดหมู่ เมื่อได้รับหมวดหมู่ของแต่ละคำถาม จะต้องส่งสมาชิกในทีม 1 คนที่ยังไม่โดนระเบิดออกมากู้ระเบิดลูกนั้น (สมาชิกในทีมทุกคนจะต้องออกมากู้ระเบิดอย่างน้อย 1 ลูก) โดยเมื่อผู้เข้าแข่งขันที่จะกู้ระเบิดได้รับคำตอบที่สัมพันธ์กับเส้นชนวนแต่ละสีและคำถามที่ติดกับระเบิดแล้ว จะต้องทำการกู้ระเบิดโดยการตัดเส้นชนวนสีที่สัมพันธ์กับคำตอบที่ถูกต้องทุกเส้นภายในเวลาที่กำหนด (ทุกครั้งที่ตัดเส้นชนวน เวลาจะหยุดชั่วคราว และจะนับถอยหลัง 5 วินาที ก่อนจะทราบผลว่าคำตอบนั้นถูกต้องหรือไม่ ถ้าถูกต้อง เวลาจะเดินต่อจนกว่าจะกู้ระเบิดสำเร็จ) ซึ่งถ้าสามารถตัดเส้นชนวนทุกสีที่สัมพันธ์กับคำตอบที่ถูกต้องทุกเส้นได้สำเร็จก่อนหมดเวลา ถือว่ากู้ระเบิดสำเร็จ และทั้งทีมจะได้รับเงินรางวัลจากระเบิดลูกนั้น แต่ถ้าหากว่าตัดเส้นชนวนเส้นเดียวที่สัมพันธ์กับคำตอบที่ผิดหรือหมดเวลาก่อนกู้ระเบิดสำเร็จ ลูกระเบิดจำลองจะทำงานทันที โดยการพ่นวุ้นสีใส่ผู้เข้าแข่งขันที่ทำหน้าที่กู้ระเบิดในคำถามข้อนั้น ๆ ทำให้ผู้เข้าแข่งขันท่านนั้นหมดสิทธิ์ในการกู้ระเบิดทันทีและไม่ได้รับเงินรางวัลจากระเบิดลูกนั้น และถ้าผู้เข้าแข่งขันทั้ง 3 ท่าน โดนระเบิดในการกู้ระเบิด 6 ลูกแรก เกมจะจบทันที และทีมนั้นจะไม่ได้รับเงินรางวัลใด ๆ
อนึ่ง ถ้าหลังจากการกู้ระเบิด 6 ลูกแรก ยังมีผู้เข้าแข่งขันอย่างน้อย 1 ท่าน ที่ยังไม่โดนระเบิด ทีมผู้เข้าแข่งขันนั้นจะได้เงินรางวัลที่สะสมจากการกู้ระเบิด 6 ลูกแรก และมีสิทธิ์เลือกที่จะเล่นระเบิด "เมกามันนี่บอมบ์" ในรอบแจ็คพอตได้
รูปแบบและกติกาของรายการ > รอบแจ็คพอต

ในรอบแจ็คพอตนี้ จะมี "เมกามันนี่บอมบ์" หรือลูกระเบิดเวลาจำลองสีเงินที่มีขนาดใหญ่กว่าลูกก่อนหน้า โดยมีเส้นชนวน 10 เส้น ซึ่งมีเพียง 7 เส้นเท่านั้นที่สัมพันธ์กับคำตอบที่ถูกต้อง โดยสมาชิกในทีมทั้ง 3 ท่านจะได้มาร่วมกันกู้ระเบิดลูกนี้ (โดยจะมีผู้เข้าแข่งขันคนเดียวเท่านั้นที่สามารถตัดเส้นชนวนระเบิดได้ ส่วนผู้เข้าแข่งขันอีก 2 ท่าน สามารถช่วยผู้เข้าแข่งขันที่ตัดเส้นชนวนได้) โดยถ้าสามารถตัดเส้นชนวนทั้ง 7 เส้น ก่อนหมดเวลา แจ๊คพอตแตกทันทีพร้อมทั้งรับเงินรางวัลที่สะสมมาทั้งหมดในรูปแบบคูณ 4 (สูงสุด 100,000 บาท) แต่ถ้าตัดเส้นชนวน 1 ใน 3 เส้น ที่สัมพันธ์กับคำตอบที่ผิด หรือหมดเวลาก่อนกู้ระเบิดสำเร็จ "เมกามันนี่บอมบ์" จะทำงานทันที โดยการพ่นวุ้นสีจำนวนมากใส่สมาชิกทีมผู้เข้าแข่งขันทั้งหมด และทีมนั้นจะไม่ได้รับเงินรางวัลใด ๆ
ขั้นเงินรางวัลและเส้นชนวนระเบิดของระเบิดแต่ละลูกในเกม

| ลำดับลูกระเบิด | จำนวนเส้นชนวนระเบิด | สีของชนวน | จำนวนคำตอบที่ถูกต้อง | เวลาที่กำหนด | เงินรางวัลที่ติดกับระเบิด |  |
| --- | --- | --- | --- | --- | --- | --- |
| 1 | 5 |  ,  ,  ,  ,   | 4 | 40 วินาที | 1,000 บาท |  |
| 2 | 5 |  ,  ,  ,  ,   | 4 | 40 วินาที | 2,000 บาท |  |
| 3 | 5 |  ,  ,  ,  ,   | 4 | 40 วินาที | 3,000 บาท |  |
| 4 | 6 |  ,  ,  ,  ,  ,   | 5 | 50 วินาที | 4,000 บาท |  |
| 5 | 7 |  ,  ,  ,  ,  ,  ,   | 6 | 60 วินาที | 5,000 บาท |  |
| 6 | 8 |  ,  ,  ,  ,  ,  ,  ,   | 7 | 70 วินาที | 10,000 บาท |  |
| 7 (Mega Money Bomb) | 10 |  ,  ,  ,  ,  ,  ,  ,  ,  ,   | 7 | 120 วินาที | ถ้าตอบถูก เงินรางวัลสะสมคูณ 4 ถ้าตอบผิด กลับบ้านมือเปล่า |  |
รวมเงินรางวัลสูงสุด : 100,000 บาท
แหล่งข้อมูลอื่น

แนะนำรายการ  "บูม! ไทยแลนด์" : ในเว็บไซต์ของสถานีโทรทัศน์ช่อง 9 เอ็มคอตเอชดี
เว็บไซต์แฟนเพจรายการ  "บูม! ไทยแลนด์"  อย่างเป็นทางการ ที่เฟซบุ๊ก
รับชมรายการ  "บูม! ไทยแลนด์"  ย้อนหลัง[ลิงก์เสีย]: ในเว็บไซต์ไลน์ทีวี
บุคลากรฮอกวอตส์

ตัวละครสมมติด้านล่างเป็นคณะเจ้าหน้าที่และผู้อาศัยในฮอกวอตส์ในหนังสือแฮร์รี่ พอตเตอร์ ที่เขียนโดย เจ. เค. โรว์ลิง
ประวัติบุคลากรสำคัญ > โพโมนา สเปราต์

ศ.ดร.โพโมนา สเปราต์ เป็นอาจารย์สอนวิชาสมุนไพรศาสตร์ และอาจารย์ประจำบ้านฮัฟเฟิลพัฟ ปรากฏตัวครั้งแรกในแฮร์รี่ พอตเตอร์กับศิลาอาถรรพ์ ในฉากที่เธอสอนวิชาสมุนไพรศาสตร์ให้กับแฮร์รี่ พอตเตอร์และเพื่อนๆ ที่เรือนกระจก ในภาคแรกเธอเป็นคนปลูกต้นกับดักมารเพื่อป้องกันศิลาอาถรรพ์ ในภาคที่สองเธอได้สอนแฮร์รี่ให้รู้จักกับต้นแมนเดรก และได้ร่วมกับมาดามพ็อมฟรีย์ทำน้ำแมนเดรกเพื่อรักษาคนที่ถูกสาปให้เป็นหินได้สำเร็จ ในภาคที่สามเธอก็มีความกังวลเกี่ยวกับการที่ซิเรียส แบล็คแหกคุกอัซคาบันออกมา และเป็นอาจารย์ที่เป็นห่วงแฮร์รี่และนักเรียนอื่น ๆ มากเช่นกัน ในภาคที่สี่ฮอกวอตส์ได้รับเลือกให้เป็นสถานที่จัดการประลองเวทไตรภาคี เธอก็เป็นหนึ่งในอาจารย์ที่มีความกังวลในเรื่องที่แฮร์รี่ได้รับเลือกให้เป็นตัวแทนในการประลองเวทไตรภาคีคนที่สี่ ทั้งๆที่อายุยังไม่ถึงเกณฑ์ ในภาคที่ห้าโดโลเรส อัมบริดจ์เป็นอาจารย์วิชาการป้องกันตัวจากศาสตร์มืดและเจ้าพนักงานสอบสวนใหญ่ สเปราต์ก็เป็นอาจารย์คนหนึ่งที่ต่อต้านอัมบริดจ์ ในภาคที่หกสเปราต์ไม่ค่อยมีบทบาท มีเพียงตอนงานศพดัมเบิลดอร์ ในภาคสุดท้ายเธอได้ร่วมรบในสงครามฮอกวอตส์ จนได้รับชัยชนะ เธอเกษียณจากฮอกวอตส์เมื่อปี 2017 และเนวิลล์ ลองบัตท่อมเป็นอาจารย์วิชาสมุนไพรศาสตร์ต่อจากเธอ
ประวัติบุคลากรสำคัญ > ฟิเลียส ฟลิตวิก

ศ.ฟิเลียส ฟลิตวิก (Filius Flitwig) เป็นตัวละครในหนังสือวรรณกรรมเยาวชนชุดแฮร์รี่ พอตเตอร์ ของ เจ. เค. โรว์ลิ่ง ในตอนเริ่มเรื่อง ฟลิตวิกเป็นอาจารย์สอนวิชาคาถา และอาจารย์ประจำบ้านเรเวนคลอ  ปรากฏตัวในภาคแรกตอนที่แฮร์รี่เข้าเรียนวิชาคาถา เขาได้สอนให้แฮร์รี่และเพื่อน ๆ ใช้คาถา "วิงการ์เดียม เลวิโอซ่า" และเป็นคนเสกให้กุญแจบินได้เพื่อป้องกันศิลาอาถรรพ์ ในภาคที่สองฟลิตวิกมีอาการวิตกกับการเปิดออกของห้องแห่งความลับถึงขนาดส่งนักเรียนบ้านเรเวนคลอกลับบ้าน ในภาคสามและสี่ฟลิตวิกเป็นวาทยากรวงประสานเสียง ในภาคที่ห้าฟลิตวิกเป็นอาจารย์ที่ต่อต้านอัมบริดจ์แต่ไม่เปิดเผยเพราะกลัวโดนไล่ออกเหมือนทรีลอว์นี่ ในภาคสุดท้ายฟลิตวิกร่วมต่อสู้ในสงครามฮอกวอตส์จนชนะ
ในภาพยนตร์สองภาคแรกฟลิตวิกจะดูแก่มาก แต่ในภาคที่สามถึงเจ็ดจะดูหนุ่มขึ้นเนื่องจากว่า ผู้กำกับเห็นว่าฟลิตวิกดูแก่เกินเพื่อนรุ่นเดียวกับเขาคือมักกอนนากัลและสเปราต์ ตั้งแต่ภาคที่สามจึงปรับให้เขาดูหนุ่มขึ้น
ประวัติบุคลากรสำคัญ > ฮอเรซ ซลักฮอร์น

รศ.ดร.ฮอเรซ ซลักฮอร์น เป็นอาจารย์สอนวิชาปรุงยาในนิยายเรื่องแฮร์รี่ พอตเตอร์ ปรากฏตัวครั้งแรกในภาคที่6 เขาได้มาสอนวิชาปรุงยาแทนสเนป ในอดีตเขาเคยเป็นอาจารย์สอนวิชาปรุงยามาก่อนแต่ภายหลังเขาเกษียณจากการสอนวิชานี้และดัมเบิลดอร์และแฮร์รี่ได้เชิญตัวเขามาสอนที่ฮอกวอตส์อีกครั้ง การสอนของซลักฮอร์นเป็นที่ชอบของแฮร์รี่เพราะเนื่องจากแฮร์รี่ได้ตำราวิชาปรุงยาของเจ้าชายเลือดผสมคอยช่วย ทำให้เขาเป็นที่หนึ่งในชั้นเรียนปรุงยา แต่แฮร์รี่มีเรื่องที่ต้องถามซลักฮอร์นในเรื่องฮอร์ครักซ์เพื่อทำลายมันแต่ซลักฮอร์นไม่ยอมบอก ภายหลังแฮร์รี่สามารถรู้ความจริงเรื่องฮอร์ครักซ์และพบว่าในอดีตซลักฮอร์นเคยแนะนำเรื่องเลวร้ายอย่างที่สุดให้กับโวลเดอมอร์ นั่นคือวิธีการทำฮอร์ครักซ์ สิ่งนี้ทำให้พวกพ่อมดไม่สามารถฆ่าโวลเดอมอร์ได้ ภายหลังที่ดัมเบิลดอร์ตายซลักฮอร์นได้เป็นหัวหน้าบ้านสลิธีริน ในภาค 7 ซลักฮอร์นยังเข้าร่วมในการต่อสู้ในสงครามฮอกวอตส์และได้ต่อสู้กับโวลเดอมอร์จนเกือบพลาดท่าแต่แฮร์รี่มาช่วยไว้ และแฮร์รี่สามารถฆ่าโวลเดอมอร์ได้ ฮอกวอตส์จึงสงบสุขเรื่อยมา
ประวัติบุคลากรสำคัญ > ควิรินัส ควีเรลล์

ศ.ดร.ควิรินัส ควีเรลล์ ปรากฏตัวครั้งแรกระหว่างที่แฮร์รี่ พอตเตอร์หาซื้ออุปกรณ์การเรียนอยู่เขาเป็นคนพูดติดอ่างมากเขามาเป็นอาจารย์สอนวิชาป้องกันตัวจากศาสตร์มืดและลอร์ดโวลเดอมอร์ใช้ร่างของควีเรลล์ในการชิงเอาศิลาอาถรรพ์
ครีเรลล์เป็นคนที่ปล่อยโทรลล์ซึ่งเฝ้าศิลามาอาละวาด เพื่อตนจะได้ไปขโมยมันมา แต่สเนปมาขวางเอาไว้ จึงหลบหนีไปได้ แต่สเนปก็โดนปุกปุย สุนัขตัวโตสามหัวกัดที่ขา ทำให้แฮร์รี่คิดว่าสเนปพยายามจะขโมยศิลา ในการแข่งขันควิดดิชนัดแรก เขาพยายามสาปให้แฮร์รี่ตกจากไม้กวาด ด้วยการเพ่งมอง แต่สเนปพึมพำคาถาขัดขวางเอาไว้ แต่แฮร์รี่ก็คิดว่าสเนปเป็นคนสาปเพราะควีเรลล์ไม่แสดงอาการอะไรออกมา สเนปจับควีเรลล์ได้อยู่หลายครั้ง ครั้งที่อยู่ในป่าแฮร์รี่ได้เห็นด้วย เขาจึงคิดว่าสเนปพยายามขู่ขวัญควีเรลล์
ในห้องสุดท้ายของการป้องกันศิลา แฮร์รี่พบควีเรลล์ยืนอยู่หน้ากระจกเงาแห่งเอริเซด ควีเรลล์ถอดผ้าโพกหัวออกให้เห็นศีรษะของโวลเดอมอร์ข้างหลัง และพยายามชิงศิลามาจากแฮร์รี่ ควีเรลล์ตายเนื่องจากถูกตัวแฮร์รี่ซึ่งมีเลือดอันเปี่ยมไปด้วยความรักของลีลี่แม่ของแฮร์รี่ ซึ่งทำให้โวลเดอมอร์ถูกตัวแฮร์รี่ไม่ได้ ทำให้ร่างกายของควีเรลล์สลายกลายเป็นทราย ส่วนโวลเดอร์มอร์หลบหนีไปได้
ประวัติบุคลากรสำคัญ > กิลเดอรอย ล็อกฮาร์ต

ล็อกฮาร์ตปรากฏตัวครั้งแรกที่ร้านตัวบรรจงและหยดหมึก เพื่อขายหนังสือเขาพบแฮร์รี่ที่นั่นพร้อมๆกับครอบครัววีสลีย์และเฮอร์ไมโอนี่ เกรนเจอร์ชื่อเสียงของเขาโด่งดังมาก ที่ฮอกวอตส์เขามาเป็นอาจารย์วิชาป้องกันตัวจากศาสตร์มืดซึ่งเขาอารมณ์ดีตลอดเวลา เขาเป็นคนเปิดชมรมการต่อสู่ตัวต่อตัวเพื่อฝึกใหนักเรียนป้องกันภัยจากห้องแห่งความลับ
ในตอนท้ายของ แฮร์รี่ พอตเตอร์กับห้องแห่งความลับแฮร์รี่และรอนได้รู้ว่าชื่อเสียงของ ล็อกฮาร์ต ทั้งหมดเกิดจากการที่ ล็อกฮาร์ต แย่งลบความทรงจำของผู้ที่ทำความดี และแย่งเอาความดีความชอบมาเป็นของตน แต่เนื่องจากเขาคุยโวว่าพบห้องแห่งความลับและสามารถจัดการผู้บงการได้ ทำให้เขาถูกส่งให้ไปจัดการสัตว์ร้ายในห้องแห่งความลับและถูกมอบหมายให้ช่วยจินนี่น้องสาวของรอน เนื่องจากความกลัวล็อกฮาร์ตกะจะลบความทรงจำของแฮร์รี่และรอนที่พาล็อกฮาร์ตมาและแสร้งว่าทุกคนถูกสัตว์ร้ายฆ่าตายแล้ว และเขาคิดที่จะลบความทรงจำของแฮร์รี่ที่มาด้วยแต่ไม่ได้ผลเพราะคาถาสะท้อนกลับเนื่องจากเขาใช้ไม้กายสิทธิ์ของรอนและไม้ของรอนนั้นหักอยู่ ทำให้ล็อกฮาร์ตความจำเสื่อมไปและถูกไปบำบัดที่โรงพยาบาลเซนต์มังโก
ประวัติบุคลากรสำคัญ > ซีบิลล์ ทรีลอว์นีย์

รศ.ดร.ซีบิลล์ แพทริกเชีย ทรีลอว์นีย์ เป็นอาจารย์สอนวิชาพยากรณ์ศาสตร์ ประจำโรงเรียนพ่อมดแม่มดและเวทมนตร์ศาสตร์ ฮอกวอร์ต เธอเป็นผู้ได้ทำนายคำพยากรณ์เกี่ยวกับแฮร์รี่ พอตเตอร์และลอร์ดโวลเดอมอร์ เจ้าแห่งศาสตร์มืด ว่าบุคคลที่เกิดวันที่ 31 กรกฎาคม (แฮร์รี่ พอตเตอร์และเนวิลล์ ลองบัตท่อม)จะเป็นผู้ล้มโวลเดอมอร์ได้ ในปีที่ 3 ของแฮร์รี่ พอตเตอร์ เธอได้ทำนายถึงการหนีไปของหางหนอนได้อย่างถูกต้อง ต่อมาในปี 5 เธอก็เกือบโดนไล่ออกโดย โดโรเรจ อัมบริดจ์ และให้เซ็นทอร์ชื่อ ฟีเรนซี เป็นผู้สอนแทน เธอเป็นผู้ที่ถูก เซลฟิลร์ ซารูมาน ทำนายเอาไว้ว่าจะได้เป็นร่างพยากรณ์ต่อจากเขา อย่างไรก็ตามคำทำนายของทรีลอว์นีย์มักจะผิดอยู่บ่อยครั้ง แต่เธอก็มีความสามารถในการทำนายซ่อนอยู่อย่างไม่รู้ตัว โดยเมื่อใดก็ตามที่เธอทำนายแบบไม่รู้สึกตัว คำทำนายนั้นมักจะแม่นยำเสมอ ซึ่งรวมถึงคำทำนายเกี่ยวกับผู้ที่จะพิชิตลอร์ดโวลเดอมอร์ในลูกแก้วพยากรณ์ในกองปริศนาด้วย
ประวัติบุคลากรสำคัญ > ป็อปปี้ พ็อมฟรีย์

ป็อปปี้ พ็อมฟรีย์ เป็นหัวหน้าพยาบาลในโรงเรียนพ่อมดแม่มดและเวทมนตร์ศาสตร์ฮอกวอตส์ ปรากฏตัวครั้งแรกในแฮร์รี่ พอตเตอร์กับศิลาอาถรรพ์ ในฉากที่แฮร์รี่มาพักฟื้นที่ห้องพยาบาลหลังจากการต่อสู้เพื่อปกป้องศิลาอาถรรพ์ ในหนังสือระบุว่ามาดามพ็อมฟรีย์มีนิสัยใจคอเป็นคนที่ใจดีแต่ชอบบ่นและมีลักษณะที่เป็นห่วงนักเรียน ดังที่ปรากฏในแฮร์รี่ พอตเตอร์กับภาคีนกฟีนิกซ์ที่เธอบอกว่าจะลาออกประท้วงโดโลเรส อัมบริดจ์ถ้าไม่ติดว่าห่วงนักเรียน เธอมีนิสัยคล้ายกับศาสตราจารย์มักกอนนากัล ในภาคที่สองเธอได้ต่อกระดูกให้แฮร์รี่ และร่วมกับศาสตราจารย์สเปราต์ทำน้ำแมนเดรกเพื่อรักษาคนที่ถูกสาปให้เป็นหิน ในภาคที่ห้าเธอเองก็ต่อต้านอัมบริจด์และคิดจะลาออกประท้วง ในภาคสุดท้ายเธอก็เป็นหนึ่งในผู้ร่วมรบที่สงครามฮอกวอตส์
ประวัติบุคลากรสำคัญ > อาร์กัส ฟิลช์

อาร์กัส ฟิลช์ เป็นภารโรงประจำโรงเรียนฮอกวอตส์ เขาเกลียดนักเรียนที่มาเรียนฮอกวอตส์ทุกคน เหตุคือเขาเป็นสควิบ หรือบุคคลที่เกิดจากพ่อมดแม่มดแต่ไม่มีอำนาจเวทมนตร์ใด ๆ เลย ในภาค 2 แฮรรี่แอบเห็นจดหมายควิกสเปลล์ ซึ่งเป็นบทเรียนเวทมนตร์ทางจดหมาย ที่ฟิลช์พยายามเรียน แฮร์รี่จึงถามรอน รอนจึงให้คำตอบว่าเป็นสควิบ ซึ่งรอนสันนิษฐานว่าเป็นสาเหตุทำให้ฟิลช์เกลียดพวกนักเรียน ฟิลช์มีสัตว์เลี้ยงเป็นแมวชื่อ คุณนายนอริส เขามีความสุขและพอใจที่ได้เห็นนักเรียนถูกทำโทษ เมื่อก่อนนักเรียนแหกกฎโรงเรียนจะเป็นการลงโทษแบบโหดร้ายทารุณ ฟิลช์ จึงมักขอร้องอาจารย์ใหญ่บ่อย ๆ ในเรื่องการเพิ่มโทษให้นักเรียน และสิ่งที่เขาเกลียดที่สุดก็คือ  พีฟส์ ผีโพลเทอร์ไกสท์ที่คอยก่อกวนเขาอยู่ตลอด
ผู้ก่อตั้งฮอกวอตส์

ก็อดดริก กริฟฟินดอร์, เฮลก้า ฮัฟเฟิลพัฟ, โรวีน่า เรเวนคลอ และซัลลาซาร์ สลิธีริน ผู้ก่อตั้งเป็นครูรุ่นแรกของฮอกวอตส์ และบ้านฮอกวอตส์แต่ละหลังตั้งชื่อตามหนึ่งในผู้ก่อตั้ง
ผู้ก่อตั้งฮอกวอตส์ > ก็อดดริก กริฟฟินดอร์

ก็อดดริก กริฟฟินดอร์มาจากทุ่งกว้าง ซึ่งปัจจุบันรู้จักกันในนาม ก็อดดริกส์เฮลโล่ หมู่บ้านขนาดเล็กในเขตตะวันตกเฉียงใต้ของอังกฤษ กล่าวกันว่า กริฟฟินดอร์ยกย่องความกล้าหาญ ความมุ่งมั่น และความแข็งแกร่งของใจเหนือคุณสมบัติอื่นทั้งหมด เขายังเป็นผู้ที่ยินยอมให้ผู้ที่เกิดจากมักเกิ้ลเข้าเรียนมากที่สุด เดิมเขาเป็นเพื่อนสนิทของซัลลาซาร์ สลิธีริน แต่เมื่อกาลผ่านไป มิตรภาพของพวกเขาเสื่อมลง "ก็อดดริก กริฟฟินดอร์เป็นนักดวลที่ประสบความสำเร็จที่สุดในสมัยของเขา เป็นนักสู้ผู้รู้แจ้งต่อการเลือกปฏิบัติกับมักเกิ้ล และเป็นเจ้าของหมวกคัดสรรคนแรก"
วัตถุวิเศษของเขาที่รู้จัก คือ ดาบประดับด้วยทับทิมที่ก็อบลินประดิษฐ์ขึ้น (ก็อบลินอ้างว่า ก็อดดริกขโมยมาจากพวกมัน แต่ความคิดความเป็นเจ้าของของก็อบลินแตกต่างจากมุมมองของมนุษย์) และหมวกคัดสรร วัตถุสองอย่างนี้มีพันธะเฉพาะ เมื่อใดที่ "กริฟฟินดอร์ที่แท้จริง" ต้องการ ดาบจะปรากฏให้ดึงออกมาจากหมวก ดาบของก็อดดริกทำจากโลหะเงินก็อบลิน จึงไม่เคยต้องทำความสะอาดและซึมซับเฉพาะสิ่งที่จะทำให้มันเข้มแข็งขึ้น เมื่อแฮร์รี่ฆ่าบาซิลิสก์ด้วยดาบนี้ในห้องแห่งความลับ มันจึงดูดซับพิษบาซิลิสก์ ทำให้เป็นอุปกรณ์ที่สามารถทำลายฮอร์ครักซ์ของโวลเดอมอร์ได้ ดัมเบิลดอร์ใช้ดาบทำลายแหวนของก๊อนท์ รอน วีสลีย์ใช้ดาบฟันล็อกเก็ตของสลิธีริน และเนวิลล์ ลองบัตท่อมใช้ดาบฆ่านากินี
ผู้ก่อตั้งฮอกวอตส์ > เฮลก้า ฮัฟเฟิลพัฟ

เฮลก้า ฮัฟเฟิลพัฟมาจากหุบเขากว้างใหญ่ เธอเชิดชูความภักดี ความซื่อสัตย์ และการอุทิศ ในถ้วยอัคนี กล่าวว่า "สำหรับผู้รู้มานะและมุ่งมั่นก็คู่ควรกับบ้านฮัฟเฟิลพัฟได้" แต่ในเล่มอื่นกล่าวว่า เธอรับนักเรียน "ทุกคนที่เหลือ" หลังเพื่อนร่วมงานของเธอคัดสรรแล้ว เธอเป็นมิตรที่ดีของโรวีน่า เรเวนคลอ มิตรภาพของทั้งสองใช้เน้นมิตรภาพที่ล้มเหลวระหว่างก็อดดริก กริฟฟินดอร์และซัลลาซาร์ สลิธีริน
"ฮัฟเฟิลพัฟมีชื่อเสียงเป็นพิเศษสำหรับความชำนาญในคาถาเกี่ยวกับอาหาร ตำราอาหารจำนวนมากที่เสิร์ฟที่งานเลี้ยงฮอกวอตส์ มีที่มาจากฮัฟเฟิลพัฟ" การ์ดพ่อมดของเธอ ที่วาดโดยโรว์ลิง อธิบายว่าเธอ "ดึงคนจากวิถีชีวิตต่าง ๆ  มารวมกันช่วยสร้างฮอกวอตส์" และเป็น "ที่รักสำหรับวิถีอันมีเสน่ห์ของเธอ" ตามการสัมภาษณ์ระหว่างโรว์ลิงกับเจ้าหน้าที่จาก เดอะลีกกีเคาดรอน ฮัฟเฟิลพัฟเป็นผู้นำเอลฟ์ประจำบ้านมายังฮอกวอตส์ ที่ซึ่งเธอเสนอที่ลี้ภัยให้ ทั้งการ์ดพ่อมดที่มีชื่อเสียงและภาพประกอบในเว็บไซต์ของโรว์ลิงพรรณนาว่าเธอเป็นหญิงท้วมและผมสีแดง ซึ่งบังเอิญที่ลักษณะทั้งสองนี้ปกติใช้อธิบายมอลลี่ วีสลีย์
วัตถุวิเศษหนึ่งของฮัฟเฟิลพัฟ คือ ถ้วยทองเล็ก ๆ ประดับด้วยสัญลักษณ์ตัวแบดเจอร์ของเธอ ถูกส่งมายังผู้สืบเชื้อสายห่าง ๆ ของเธอ เฮปซิบาห์ สมิธ ถ้วยนี้ถูกทอม ริดเดิ้ลขโมยไปและเปลี่ยนให้เป็นฮอร์ครักซ์
ผู้ก่อตั้งฮอกวอตส์ > ซัลลาซาร์ สลิธีริน

ซัลลาซาร์ สลิธีริน (อังกฤษ: Salazar Slytherin) เป็นหนึ่งในสี่ของผู้ก่อตั้งโรงเรียนคาถาพ่อมดแม่มดและเวทมนตร์ศาสตร์ฮอกวอตส์ มีความสามารถในพูดภาษาพาร์เซลได้ สัญลักษณ์ของบ้านสลิธีรินคือ งู และเป็นบรรพบุรุษของลอร์ดโวลเดอมอร์
สลิธีรินขึ้นชื่อในเรื่องความทะเยอทะยานและความฉลาดแกมโกงหรือพูดอีกนัยหนึ่งคือการพยายามไปสู่ความสำเร็จและเป้าหมายโดยใช้สติปัญญาอย่างเฉียบแหลม ฉะนั้นสลิธีรินจึงคัดเลือกนักเรียนที่มีความฉลาดหลักแหลมพร้อมกับต้องมีปฏิภาณไหวพริบอีกด้วย แท้จริงแล้วสลิธีรินและกริฟฟินดอร์นั้นมีความเป็นผู้นำและความกล้าหาญเหมือนกัน หากแต่สลิธีรินเลือกที่จะใช้ทั้งสองสิ่งนี้ก็ต่อเมื่อประเมินสถานการณ์ดูแล้วว่ามีโอกาสจะทำได้สำเร็จหรือมีแววว่าจะได้ชัยชนะมากน้อยแค่ไหน ซึ่งต่างจากกริฟฟินดอร์ที่พร้อมจะลุยทุกสถานการณ์โดยไม่สนใจแม้จะต้องเสี่ยงอันตรายมากแค่ไหนก็ตา
สลิธีรินเริ่มมีความเชื่อส่วนตัวเกี่ยวกับการไม่ยินดีต้อนรับพ่อมดแม่มดที่เกิดจากมักเกิ้ล เนื่องจากช่วงเวลาที่สลิธีรินมีชีวิตอยู่มีการไล่ล่าพ่อมดแม่มดกันอย่างกว้างขวางในแถบยุโรป ทำให้สลิธีรินมองว่าพวกมักเกิ้ลเป็นพวกจอมโกหก หลอกลวง และไว้ใจไม่ได้ เขาได้เสนอแนวความคิดนี้ให้กับผู้ก่อตั้งอีกสามคนพร้อมทั้งเสนอว่า การเรียนเวนมตร์ควรสงวนไว้ในกลุ่มของพ่อมดแม่มดสายเลือดบริสุทธิ์เท่านั้น แต่ทั้งสามคนไม่เห็นด้วยและปฏิเสธอย่างสิ้นเชิง
ฉะนั้นอีกคุณสมบัติหนึ่งของนักเรียนที่สลิธีรินต้องการคือเด็กที่มาจากตระกูลพ่อมดแม่มดเลือดบริสุทธิ์เท่านั้น แต่ในปัจจุบันนักเรียนที่ถูกคัดเลือกเข้าไปในบ้านสลิธีรินเพราะเหตุผลทางสายเลือดก็มีน้อยมาก โดยมากจะยึดหลักว่านักเรียนคนใดมีความคิดแบบสลิธีรินเสียมากกว่า (เป็นผู้นำเมื่อประเมินสถานการณ์แล้วว่ามีโอกาสจะชนะ) ทำให้นักเรียนสลิธีรินมักจะถูกมองว่าฉลาดแกมโกงอยู่บ่อยๆ
เมื่อสลิธีรินชักจูงให้ผู้ก่อตั้งทั้งสามให้คล้อยตามความคิดของตนเองไม่ได้ อีกทั้งยังเกิดการทะเลาะกันอย่างรุนแรงจนถึงขั้นแตกหักระหว่างเขาและกริฟฟินดอร์ สลิธีรินจึงวางแผนที่จะทิ้งโรงเรียนไป แต่ก่อนจะจากไปสลิธีรินได้แอบสร้างห้องลับห้องหนึ่งซ่อนไว้ภายในปราสาท ที่รู้จักกันว่า “ห้องแห่งความลับ” โดยเขาเลี้ยงบาซิลิกส์ไว้หนึ่งตัวภายในห้องนั้นเพื่อรอวันที่ทายาทของเขาจะกลับมาที่โรงเรียนและปล่อยมันออกมาจัดการพวกลูกมักเกิ้ลให้หมดสิ้นไปจากโรงเรียน เมื่อสร้างห้องแห่งความลับเสร็จแล้วสลิธีรินจึงทิ้งโรงเรียนไป
ผู้ก่อตั้งฮอกวอตส์ > โรวีน่า เรเวนคลอ

โรวีน่า เรเวนคลอ ได้รับการยกย่องให้เป็นแม่มดที่ฉลาดหลักแหลมที่สุดในยุคของเธอเป็นแม่มดที่งดงาม สะสวย แต่สีหน้าดูเคร่งเครียด น่าหวาดเกรง และมีความสามารถในการสร้างสรรค์
ประวัติของ โรวีน่า เรเวนคลอ : โรวีน่า เรเวนคลอ เป็นแม่มดในช่วงยุคกลาง แม้ไม่มีหลักฐานที่แน่นชัดว่าโรวีน่า เรเวนคลอ มีบ้านเกิดอย่ที่ใดแต่บทเพลงใน หมวกคัดสรร ก็บอกอย่างกว้างๆ ว่าเธอมาจากหุบเขา
จอตาลอก

| จอตาลอก  (Retinal detachment)  |
| --- | --- |
ภาพถ่ายจากกล้องตรวจตา slit lamp แสดงให้เห็นจอตาลอก
บัญชีจำแนกและลิงก์ไปภายนอก
ICD-10: H33
ICD-9: 361
eMedicine: oph/504
MeSH: D012163
จอตาลอก (อังกฤษ: Retinal detachment) เป็นโรคของตาที่มีจอตาลอกออกจากชั้นเนื้อเยื่อข้างใต้ การลอกในช่วงแรกอาจจำกัดอยู่เฉพาะที่ แต่หากไม่ได้รับการรักษาทันท่วงทีจอตาอาจลอกออกทั้งหมดทำให้การมองเห็นแย่ลงหรือตาบอดได้
ภาวะจอตาลอกเป็นภาวะเร่งด่วนทางจักษุวิทยา รองลงมาจากภาวะหลอดเลือดในจอประสาทตาอุดตันและสารเคมีเข้าตา ภาวะนี้ถูกพบเป็นครั้งแรกในต้นคริตศตวรรษที่ 17 โดย de Saint-Yves แต่การวินิจฉัยทางคลินิกยังไม่มีจนกว่า Helmholtz จะประดิษฐ์กล้องส่องตรวจในตาได้ในปี พ.ศ. 2394
จอช เดอเมล

| จอช เดอเมล |
| --- | --- |
จอช เดอเมล ปี 2017
สารนิเทศภูมิหลัง
เกิด:  (1972-11-14) พฤศจิกายน 14, 1972 (51 ปี) โจชัว เดวิด เดอเมล มิน็อต, นอร์ธดาโกตา สหรัฐอเมริกา
คู่ครอง: Stacy "Fergie" Ferguson
อาชีพ: นักแสดง
รางวัล
เอมมี: Outstanding Supporting Actor 2002 All My Children
โจชัว เดวิด "จอช" เดอเมล (อังกฤษ: Joshua "Josh" David Duhamel) เกิดเมื่อวันที่ 14 พฤศจิกายน ค.ศ. 1972 เป็นนักแสดงชาวอเมริกัน นายแบบ เขาเคยได้รับรางวัลเดย์ไทม์เอมมี เขาประสบความสำเร็จครั้งแรกกับการแสดงในปี 1999 กับบท Leo du Pres ในเรื่อง All My Children ทางช่องเอบีซีและต่อมากับบทหัวหน้าหน่วยรักษาความปลอดภัย ในเรื่อง Las Vegas ทางช่องเอ็นบีซี เขายังเป็นที่รู้จักดีในหนึ่งในนักแสดงหลักในบทกัปตันวิลเลียม เลนนอกซ์ ในภาพยนตร์ทำเงินเรื่อง Transformers และเป็นสามีของ เฟอร์กี้
จอช แรดเนอร์

| จอช แรดเนอร์ |
| --- | --- |

สารนิเทศภูมิหลัง
เกิด:  (1974-07-29) กรกฎาคม 29, 1974 (50 ปี) จอร์ช แรดเนอร์ เบกซ์เลย์ ,รัฐโอไฮโอ, สหรัฐอเมริกา
คู่สมรส: จอร์ดานา จาคอบส์
อาชีพ: นักแสดง
ปีที่แสดง: 2000–ปัจจุบัน
จอร์ช แรดเนอร์ (อังกฤษ: Josh Radnor) นักแสดงหนุ่มชาวอเมริกันเป็นที่รู้จักจากบทของ เท็ด โมสบี้ ใน How I Met Your Mother ทางช่อง CBS จอชยังเป็นคนเขียนบท/กำกับ/หนึ่งในนักแสดงเรื่อง Happythankyoumoreplease
จอน ลอร์ด

| จอห์น ลอร์ด |
| --- | --- |
ลอนดอน ปี 2007
ข้อมูลพื้นฐาน
ชื่อเกิด: โจนาทาน ดักลาส ลอร์ด
เกิด: 9 มิถุนายน ค.ศ. 1941
ที่เกิด: เลสเตอร์ ประเทศอังกฤษ
เสียชีวิต: 16 กรกฎาคม ค.ศ. 2012 (71 ปี)
อาชีพ: นักร้อง นักดนตรี นักแต่งเพลง
เครื่องดนตรี: คีย์บอร์ด ออร์แกน ซินธีไซเซอร์
ช่วงปี: 1956–2012
โจนาทาน ดักลาส "จอน" ลอร์ด (อังกฤษ: Jonathan „Jon” Douglas Lord) นักแต่งเพลง นักเปียโนและออร์แกน มีชื่อเสียงในฐานะนักดนตรีผู้บุกเบิกดนตรีแนวผสมผสานระหว่างร็อก คลาสสิก บาโรก เป็นผู้นำดนตรีเฮฟวีเมทัลและฮาร์ดร็อก โดยเป็นอดีตหัวหน้าวงและผู้ก่อตั้งดีพ เพอร์เพิลมาตั้งแต่ปี ค.ศ. 1968 และเป็นสมาชิกหลักของวงร่วมกับเอียน เพซ มือกลองของวงมาโดยตลอด จนกระทั่งออกจากวงไปในปี ค.ศ. 2002  และยังเป็นสมาชิกวงไวท์สเนคในช่วงปี ค.ศ. 1978 ถึง 1984
เครื่องดนตรีประจำตัวที่ลอร์ดมักใช้ในการแสดง เป็นออร์แกนไฟฟ้าแฮมมอนด์ รุ่น B3 และ C3 ซึ่งทำให้เขาได้รับฉายาว่า "แฮมมอนด์ลอร์ด" (Hammond Lord)
ลอร์ดเสียชีวิตเมื่อวันที่ 16 กรกฎาคม ค.ศ. 2012 จากอาการแทรกซ้อนของโรคมะเร็งตับอ่อน